„D-le ministru Mişa, D-na preşedinte ANAF, Mirela Calugareanu, STOPATI DE URGENŢĂ EFECTELE FORMULARULUI 600! Astăzi, am solicitat oficial prezenta la Comisia Economică a Senatului, marţi 24 ianuarie, a ministrului finanţelor şi a preşedintelui ANAF pentru a da explicaţii în legătură cu OUG 116/2017 care anulează practic efectele Legii preventiei, atât de aşteptată de mediul de afaceri, cat şi a Ordinului ANAF 4140 din decembrie 2017 prin care peste 1 milion de persoane cu profesii liberale sunt puşi să plătească CASS din anul 2012 încoace, bineînţeles cu penalităţile de rigoare!!! Se repetă istoria plăţii retroactive a TVA-ului de pe vremea lui Blejnar! Cred că fiecare zi cu Ordinul asta în vigoare, loveşte iarăşi şi iarăşi în profesiile liberale!”, a scris Zamfir, preşedintele Comisiei Economice a Senatului, pe pagina sa de Facebook.

Prin OUG 116/2017, Guvernul Tudose a acordat inspectorilor ANAF posibilitatea de a fi răsplătiţi cu bonusuri de până la 15% din sumele încasate.

ANAF a anunţat că 210.000 de contribuabili persoane fizice au obligaţia de a depune, până la data de 31 ianuarie 2018, formularul 600 în vederea determinării contribuţiei de asigurări sociale (CAS) şi a contribuţiei de asigurări sociale de sănătate (CASS). Formularul se adresează persoanelor care obţin venituri din activităţi independente.